BMW X5

BMW X5 on esimene luksusmaastur BMW jaoks, mida toodab Saksa autotootja BMW AG. Seda autot aga ei toodeta Münchenis Saksamaal, vaid peamiselt BMW USA tehases Lõuna-Carolina osariigis Spartanburgis. Alates teisest põlvkonnast on X5 saadaval ka 7-kohalisena.

Esimene põlvkond (E53)

Esimest põlvkonda toodeti aastatel 1999–2006. Esimene mudeliuuendus ehk facelift tehti 2004. aastal. Saadaval olid 3-liitrine R6 diisel, 3,0-liitrine R6 bensiinimootor ning 4,4-, 4,6- ja 4,8-liitrine V8 bensiinimootor.

Bensiinimootorid:

Diiselmootorid 

R6 bensiini- ja diiselmootorid olid saadaval nii 6-käigulise (184 hj mootoriga 5-käigulise) manuaalkäigukastiga kui ka 5-käigulise automaatkäigukastiga. V8 mootoreid sai ainult automaatkastiga.

Teine põlvkond (E70)

Teist põlvkonda toodeti aastatel 2006 kuni 2013. Oluline uuendus oli standarvarustusse lisandunud BMW iDrive ning lisaks sai nüüd X5 osta ka 7 istmelisena.

Bensiinimootorid 
 3,0 R6 bensiinimootor (272 hj) BMW N52B30
 3,0 R6 Twin turbo R6 bensiinimootor (306 hj) BMW N55B30
 4,8 V8 bensiinimootor (350 hj) BMW N62B48
 4,4 V8 Twin turbo  bensiinimootor (407 hj) BMW N63B44
 4,4 V8 M Twin turbo bensiinimootor (555 hj) BMW S63

Diiselmootorid 
 3,0 R6 diiselmootor (232 hj) BMW M57TU2D30
 3,0 R6 Turbo diiselmootor (242 hj) BMW M57TU2D30
 3,0 R6 Twin turbo diiselmootor (265 hj) BMW M57TU2D30
 3,0 R6 Twin turbo diiselmootor (282 hj) BMW M57TU2D30
 3,0 R6 Twin turbo diiselmootor (302 hj) BMW M57TU2D30

Kõik mudelid on 6-käigulise ja 8-käigulise automaatkäigukastiga.

Kõige võimsam, BMW X5 M, kasutas BMW X6 M jõuallikat, milleks oli V8 turbomootor, mis arendas 563 hobujõudu. 

E70 mudeliuuendus tehti 2011. aastal ja seda nimetati LCI uuenduseks.

Kolmas põlvkond (F15, F85)

Kolmanda põlvkonna X5 oli tootmises 2013–2018. Sarnaselt varasemaga, oli valikus bensiini ja diiselmootorid, millele hiljem lisandus pistikuhübriid mudelitähisega xDrive40e.

X5 M 

Kõige sportlikuma mudeli X5 M keretähiseks sai F85. Sellel autol oli 4,4-liitrine 423 kW (575 hj) ja 750 N⋅m V8 turbomootor, mis tegi sellest autost läbi aegade kõige võimsama nelikveolise BMW mudeli. Mootor oli varustatud M TwinPower Turbo ja Valvetronic tehnoloogiatega ning auto kiirendas 0-100 km/h 4,2 sekundiga.

Neljas põlvkond (G05)
2019. aastal esitletud neljandat põlvkonna X5 baseerub Cluster Architecture (CLAR) platformil, mida kasutavad ka mitmed teised BMW mudelid. 

X5
Maasturid
Sõiduautomudelid